**Høringsbrev**

Barne- og likestillingsdepartementet sender "NOU 2017:12 *Svikt og svik*. Gjennomgang av saker hvor barn har vært utsatt for vold, seksuelle overgrep og omsorgssvikt"på høring.

Regjeringen oppnevnte ved kongelig resolusjon 13. november 2015 et utvalg som fikk i mandat å gjennomgå alvorlige saker der barn og ungdom har vært utsatt for grov vold, seksuelle overgrep og alvorlig omsorgssvikt. Hensikten var å avdekke hvorvidt, i hvilken grad og på hvilken måte det har forekommet svikt i det offentlige tjenesteapparatets håndtering av disse sakene, og gi anbefalinger for hvordan fremtidige tilfeller kan forebygges og forhindres. Utvalget ble også bedt om å utrede hvorvidt man bør opprette en fast granskningskommisjon for alvorlige barnevoldssaker.

Utredningen kan hentes her: [NOU 2017:12](https://www.regjeringen.no/no/dokumenter/nou-2017-12/id2558211/)

Vi ber om kommentarer til utredningen innen **30. november 2017.**

Høringsnotatet er lagt ut på: [Regjeringen.no](https://www.regjeringen.no/no/dokumenter/horing---nou-201712-svikt-eller-svik/id2565492/).  Departementet ber høringsinstansene vurdere om det er behov for å forelegge saken for underliggende etater eller andre som ikke er oppført på listen over høringsinstanser. Høringer er åpne, og alle kan sende innspill til oss. Vi ber om at høringssvar sendes inn digitalt ved å bruke skjemaet for å sende inn høringssvar på regjeringen.no *(grønn knapp)*.

Med hilsen

|  |  |
| --- | --- |
| Eli Grut   (e.f.)avdelingsdirektør      | Tommy André  Knutsenseniorrådgiver |